ג'וד לאו

דייוויד ג'וד הייוורת' לאו (באנגלית: David Jude Heyworth Law; נולד ב-29 בדצמבר 1972) הוא שחקן קולנוע, מפיק ובמאי אנגלי.
ממוזער|233x233px|לאו, 2011

ביוגרפיה
לאו נולד בלואיסהם, דרום לונדון שבממלכה המאוחדת למשפחה נוצרית-אנגלית. שני הוריו הם מורים. שמו הפרטי ניתן לו בהשראת השיר של הביטלס "היי ג'וד". אחותו נטשה היא אמנית ומעצבת גרפית.
הוא התחיל לשחק בגיל צעיר. כשהיה בן 12 הופיע במחזמר יוסף וכתונת הפסים המשגעת ובגיל 17 הוא נשר מהתיכון ושיחק בטלוויזיה באופרת הסבון הבריטית "משפחות".

בצילומי הסרט Shopping פגש את סיידי פרוסט. השניים נישאו ב-2 בספטמבר 1997 לזוג ארבעה ילדים: פינליי (בן חורג ללאו, נולד ב-1990), רפרטי (נולד ב-1996), הדוגמנית והשחקנית איריס (נולדה ב-2000), ורודי (נולד ב-2002). קייט מוס היא הסנדקית של איריס. הזוג התגרש ב-29 באוקטובר 2003. ב-2005, לאחר שנתיים של משא ומתן, הגיעו הזוג להסדר הגירושין.

לאו התארס לסיינה מילר, אשר כיכבה איתו באלפי. ב-18 ביוני 2005, פרסם לאו התנצלות פומבית לארוסתו על כך שהיה לו רומן עם המטפלת של ילדיו מאשתו לשעבר; למרות הפרשיה המביכה, הזוג השלים לתקופה קצרה. ב-12 בנובמבר 2006, פרסם הזוג כי הקשר ביניהם נגמר. במהלך ארבע השנים שלאחר מכן היו ללאו מספר מערכות יחסים קצרות, ומאחת מהן (רומן קצר-מועד עם מלצרית צרפתייה) אף נולדה לו בת. במהלך 2010 פורסמו מספר עדויות מצולמות לכך שמילר ולאו חזרו לנהל מערכת יחסים רומנטית, ובאוגוסט 2010 אף פורסם כי השניים ערכו טקס נישואין פרימיטיבי במהלך חופשה בדרום-אמריקה, על מנת לבטא את מחויבותם זה לזה.

במרץ 2015, נולדה בתו החמישית של לאו מאישה בשם קתרין הארדינג. לאו טוען כי הם אינם במערכת יחסים.

במאי 2019 נישא בטקס קטן ואינטימי לפיליפה קואן שהייתה בת זוגו במשך ארבע שנים. פיליפה היא ד"ר לפסיכולוגיה ובעלת חברה לייעוץ ארגוני. לזוג שני ילדים.

קריירה
ב-1987 החל לאו לשחק בתיאטרון הלאומי לצעירים. ב-1989 הוא קיבל את תפקידו הראשון בטלוויזיה, בסרט המבוסס על ספר הילדים "The Tailor of Gloucester". לאחר ששיחק במספר תפקידים משניים בטלוויזיה הבריטית, לאו פרץ לתודעה בסרט הפשע "שופינג" (1994).
תפקידו המשמעותי הראשון בקולנוע היה ב-1997 בסרט "מה קרה בגטקה?". בנוסף הוא הופיע בסרט "ויילד" בתפקיד בוזי שהיה המאהב של אוסקר ויילד. פריצת הדרך הקולנועית שלו הייתה ב-1999, בסרט "הכישרון של מר ריפלי", אותו ביים אנתוני מינגלה. על סרט זה לאו היה מועמד לפרס האוסקר לשחקן המשנה הטוב ביותר וזכה בפרס באפט"א לשחקן הטוב ביותר בתפקיד משנה.

לאו הקים חברת הפקות "Natural Nylon" יחד עם אשתו סיידי פרוסט ועם השחקנים יואן מקגרגור, שון פרטווי וג'וני לי מילר. ב-2002 הופיע לצד טום הנקס ופול ניומן ב"הדרך לפרדישן", וב-2003 היה מועמד שוב לפרס האוסקר כשחקן הטוב ביותר על תפקידו ב"קולד מאונטן" לצידה של ניקול קידמן.

בשנת 2004 הופיע בסרט המדע בדיוני "סקיי קפטן" לצד גווינת' פלטרו, אנג'לינה ג'ולי. סרטו הבא היה "אלפי", הפקה מחודשת של הסרט מ-1966 בו גילם מייקל קיין את התפקיד הראשי. עוד באותה שנה שיחק בקומדיה "אני אוהב האקביז", ובדרמה הרומנטית "קרוב יותר" לצד ג׳וליה רוברטס ונטלי פורטמן, בתפקיד השחקן ארול פלין בסרט "הטייס".
ב-2006, הופיע בסרט "החופשה" לצד קמרון דיאז.
בשנת 2007, הופיע בסרט "משחקי בילוש לצד מייקל קיין.

בשנת 2009 הופיע בהצגה המלט בברודוויי. היה גם מועמד באותה שנה לפרס טוני לשחקן הטוב ביותר במחזה (אנ'). באותה שנה, הוא כיכב בסרטו של גאי ריצ'י "שרלוק הולמס" בתפקיד דוקטור ווטסון עוזרו הנאמן של שרלוק הולמס (רוברט דאוני ג'וניור). וב-2011 הופיעו השניים בסרט ההמשך שרלוק הולמס: משחק הצללים, כמו כן הוא שיחק את אביו של הוגו בסרט "הוגו".
בשנת 2012, הוא כיכב לצד קירה נייטלי בסרט אנה קארנינה, ודובב את דמותו של פיץ' בסרט שומרי האגדות. ב-2013, הוא שיחק בסרט "תופעות לוואי" לצד רוני מארה וצ'נינג טייטום. בשנת 2014 לאו שיחק בתפקיד הראשי בסרט "הים השחור" ובסרט "מלון גרנד בודפשט". ב-2015 הוא שיחק בסרט "מרגלת".

בשנת 2017 כיכב בתפקיד הראשי בסדרה האפיפיור הצעיר מאת היוצר פאולו סורנטינו. כמו כן שיחק את דמותו של וורטיגרן בסרט "קינג ארתור: אגדת החרב", פנטזיה היסטורית על המלך ארתור אשר הפך למיתוס, לצידם של צ'ארלי האנם, אריק באנה, אסטריד ברג'ס פריסבי ודג'ימון הונסו.

בשנת 2019 שיחק בסרט "יום גשום בניו יורק", קומדיה רומנטית שכתב וביים וודי אלן. באותה שיחק בסרט הקצר "הכובע" לצד בנו ראף לאו. הסרט היה מועמד בקטגוריית הסרט הקצר הבריטי הטוב ביותר לשנת 2020 ב-"Raindance Film Festival".

באוגוסט 2024, הוקרן בפסטיבל הסרטים של ונציה הסרט "The Order" בו לאו מגלם סוכן FBI הנלחם בטרוריסטים נאו-נאצים בארצות הברית של 1983. לאו זכה למחיאות כפיים סוערות שנמשכו שבע דקות לאחר שהסתיימה הקרנת הסרט.

בדצמבר 2024, כיכב באחד התפקידים הראשיים בסדרה "מלחמת הכוכבים: צוות שלד" בתור ראש כנופיית פיראטים לשעבר בחלל.

פילמוגרפיה
 שנה שם שם באנגלית תפקיד הערות 1989 The Tailor of Gloucester סם, ראש העיר סטבלבוי סרט טלוויזיה 1990 משפחות Families נייתן תומפסון סדרת טלוויזיה 1991 שרלוק הולמס The Case-Book of Sherlock Holmes ג'ו בארנס בפרק "Shoscombe Old Place" 1993 The Marshal ברונו סדרת טלוויזיה 1994 Shopping בילי 1996 אוהבת, לא אוהבת I Love You, I Love You Not איתן 1997 עקומים Bent קצין נאצי ויילד Wilde לורד אלפרד דאגלס מה קרה בגטקה? Gattaca ג'רום יוג'ין מורו חצות בגן הטוב והרע Midnight in the Garden of Good and Evil בילי קארל הנסון 1998 מוזיקה מהלב Music from Another Room דני פיינל קאט Final Cut ג'וד חכמת התנינים / חיי נצח The Wisdom of Crocodiles סטיבן גריץ שם הפצה נוסף "Immortality" 1999 אקזיסטנז eXistenZ טד פיקול Tube Tales בפרק "A Bird in the Hand" Presence of Mind מזכיר הכישרון של מר ריפלי The Talented Mr. Ripley דיקי גרינליף פרס באפט"א לשחקן המשנה הטוב ביותרפרס בלוקבסטר לשחקן המשנהפרס פסטיבל הסרטים של סנטה פה לשחקן המשנה הטוב ביותר 2000 לעצור את ג'וני Love, Honour and Obey ג'וד 2001 אויב בשער Enemy at the Gates וסילי זייצב מועמדות לפרס האקדמיה האירופית לקולנוע לשחקן הטוב ביותר אינטליגנציה מלאכותית A.I. Artificial Intelligence ג'יגולו ג'ו מועמדות לפרס איגוד מבקרי הקולנוע של שיקגומועמדות לפרס גלובוס הזהב לשחקן המשנה הטוב ביותר - סרט קולנוע 2002 הדרך לפרדישן Road to Perdition הרלן מגווייר מועמדות לפרס אמפייר לשחקן הבריטי הטוב ביותרמועמדות לפרס איגוד מבקר הקולנוע של לונדון לשחקן המשנה הטוב ביותר 2003 קולד מאונטן Cold Mountain ו. פ. אינמאן מועמדות לפרס אוסקר לשחקן הטוב ביותרמועמדות לפרס באפט"א לשחקן הטוב ביותרמועמדות לפרס אמפייר לשחקן הבריטי הטוב ביותרמועמדות לפרס גלובוס הזהב לשחקן הטוב ביותר - סרט דרמהמועמדות לפרס סטלייט לשחקן הטוב ביותר 2004 אני אוהב האקביז (אנ') I Heart Huckabees בראד סטנד אלפי Alfie אלפי קרוב יותר Closer דן פרס "National Board of Review" לצוות השחקנים הטוב ביותר הטייס The Aviator ארול פלין מועמדות לפרס גילדת שחקני המסך לצוות השחקנים סקיי קפטן Sky Captain and the World of Tomorrow סקיי קפטן / ג'וזף סאליבן סדרה של צרות Lemony Snicket's A Series of Unfortunate Events למוני סניקט 2006 כל אנשי המלך All the King's Men הסגת גבול Breaking & Entering ויל פרנסיס החופשה The Holiday גרהאם 2007 לילות בלוברי My Blueberry Nights ג'רמי משחקי בילוש Sleuth מילו 2009 Rage מינקס מופע הפלאים של דוקטור פרנסוס The Imaginarium of Doctor Parnassus טוני שרלוק הולמס Sherlock Holmes ד"ר ווטסון מועמדות לפרס סאטורן לשחקן המשנה הטוב ביותר 2010 המעקלים Repo Men רמי מועמדות לפרס בחירת הנוער 2011 התפשטות Contagion אלן קרומוויד הוגו Hugo אביו של הוגו שרלוק הולמס: משחק הצללים Sherlock Holmes: A Game of Shadows ד"ר ווטסון 2012 360 מייקל דאלי אנה קארנינה Anna Karenina אלכסיי קרנין שומרי האגדות Rise of the Guardians פיץ' הבוגימן - דיבוב מועמדות לפרס אנני 2013 תופעות לוואי Side Effects ד"ר ג'ונתן באנקס דום המינגוויי Dom Hemingway דום המינגוויי 2014 מלון גרנד בודפשט The Grand Budapest Hotel סופר צעירהים השחור Black Sea קפטן רובינסון 2015 מרגלת Spy בראדלי פיין Toast of London בתפקיד עצמו בפרק "Global Warming" 2016 גאון Genius תומאס וולף האפיפיור הצעיר The Young Pope האפיפיור פיוס ה-13 סדרת טלוויזיה 2017 קינג ארתור: אגדת החרב King Arthur: Legend of the Sword וורטיגרן 2018 חיות הפלא: הפשעים של גרינדלוולד Fantastic Beasts: The Crimes of Grindelwald אלבוס דמבלדור ווקס לוקסVox Lux המנהל 2019 קפטן מארוול Captain Marvel יון-רוג יום גשום בניו יורק A Rainy Day in New York טד דוידוף 2020 האפיפיור החדש The New Pope האפיפיור פיוס ה-13 סדרת המשך להאפיפיור הצעיר מסלול נקמה The Rhythm Section איאן בויד היום השלישי The Third Day סאם מיני-סדרה הקן The Nest רורי אוה'ר 2021 דברים אמיתיים True Thingsמפיק 2022 פיטר פן וונדי Peter Pan & Wendy קפטן הוק חיות הפלא: הסודות של דמבלדור Fantastic Beasts: The Secrets of Dumbledore אלבוס דמבלדור 2024המסדר The Orderטרי האסק גם מפיק המלכה השישיתFirebrand הנרי השמיני, מלך אנגליה מלחמת הכוכבים: צוות שלדStar Wars: Skeleton Crew ג'וד נה נאווד סדרת טלוויזיה

 מועמד פרס בחירת הילדים של ניקלודיאון לכוכב טלוויזיה אהוב (משפחה) (2025)2025הארנבת השחורה (אנ') Black Rabbit ג'ייק פרידקין תפקיד ראשי; 8 פרקים
גם מפיק-בפועלעדן (אנ') Edenד"ר פרידריך ריטר TBA Lee רולנד פנרוז שרלוק הולמס 3 Sherlock Holmes 3 ד"ר ווטסון

 פרסים ומועמדויות 
פרסשנהקטגוריהעבורתוצאהמקורפרס המוזיקה במדיה של הוליווד2025השיר הטוב ביותר – סדרת טלוויזיה/מיני-סדרה"Turned to Black" מתוך "הארנבת השחורה"

 קישורים חיצוניים 






הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:מעוטרי מסדר האמנויות והספרות
קטגוריה:שחקנים ביקום הקולנועי של מארוול
קטגוריה:אנגלים שנולדו ב-1972